Държавен вестник, бр. 64, 2021 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  64
решния одитор, като се откроява значимостта 
на констатираните слабости и важността на 
направените препоръки. 
(2) Одитният доклад по ал. 1 съдържа: 
1. констатации за всякакви слабости по 
отношение ефективността и адекватността 
на системата за вътрешен контрол;
2. констатации относно съществени слабос­
ти по отношение спазването на вътрешните 
политики, процедури и процеси;
3. констатации за други слабости по пре­
ценка на вътрешния одитор;
4. констатации по какъв начин са били 
отразени предходни констатации и препоръки 
на вътрешния одит, ако това е приложимо;
5. препоръки за преодоляване на конста­
тираните слабости и относно лицата, които 
следва да предприемат мерки за преодоля­
ването им. 
(3) Одитният доклад се връчва на одити­
раното звено и на висшестоящите му звена 
съгласно организационната структура и на 
компетентния орган на застрахователя, съот­
ветно на презастрахователя, който определя 
окончателно мерките за преодоляване на 
констатираните слабости, както и звената и 
лицата в рамките на предприятието, които 
да предприемат набелязаните мерки. 
(4) Функцията по вътрешен одит разра­
ботва подходящи процедури за проверка и 
документиране на спазването на препоръките, 
направени в одитните доклади. 
(5) Годишният отчет на функцията по 
вътрешен одит по чл. 96, ал. 3 от Кодекса за 
застраховането трябва да включва констати­
раните слабости и недостатъци, предвидения 
срок за тяхното отстраняване, както и инфор­
мация относно изпълнението на предишни 
одитни препоръки.
(6) Компетентният орган на застрахователя, 
съответно на презастрахователя, трябва перио­
дично да обсъжда организацията, одитния 
план, адекватността на ресурсите за постигане 
на целите на вътрешния одит, както и обоб­
щените резултати и препоръки на функцията 
по вътрешен одит и тяхното изпълнение. 
Документиране на вътрешния одит
Чл. 50. (1) Застрахователят, съответно 
презастрахователят, трябва да създаде орга­
низация за документиране на дейността на 
функцията по вътрешен одит по начин, който 
позволява да се извърши оценка на нейната 
ефективност. 
(2) За всяка одитна проверка се изготвя 
досие, съдържащо опис на разгледаните доку­
менти, другата информация, събрана в хода на 
одитните процедури, констатациите и препо­
ръките на вътрешните одитори. Към досието 
се прилагат възраженията на одитираните 
звена, взетите решения на компетентния орган 
в резултат на констатациите и препоръките и 
информация за предприетите мерки в отговор 
на констатациите и препоръките.
(3) Извършените одитни проверки се 
документират така, че да е възможно да се 
проследят изпълнението на отправените от 
вътрешните одитори препоръки и отстраня­
ването на констатираните от тях слабости. 
(4) Всяко досие по ал. 2 се съхранява за 
период от 5 години от датата на изготвяне на 
одитния доклад.
(5) Функцията по вътрешен одит води 
регистър на извършените одитни проверки и 
на досиетата по тях. 
Раздел ІХ
Актюерска функция
Задачи на актюерската функция
Чл. 51. (1) Застрахователят, съответно 
презастрахователят, предприема подходящи 
мерки, насочени към предотвратяване на 
евентуални конфликти на интереси, ако реши 
да добави допълнителни задачи или дейности 
към задачите и дейностите на отговорния 
актюер.
(2) Застрахователят, съответно презастрахо­
вателят, гарантира, че процесът по изчисляване 
на техническите резерви е разграничен от 
процеса по проверка и валидиране на изчис­
лението и че двата процеса са независими, 
като се избягват конфликти на интереси. 
Степента на разграничаване на задълженията 
по изчисляване на техническите резерви и по 
тяхната проверка трябва да бъде пропорцио­
нална на естеството, мащаба и сложността на 
рисковете при изчисляване на техническите 
резерви, като при застраховател, съответно 
презастраховател, който не представлява 
малко или средно предприятие по смисъла на 
Закона за малките и средните предприятия 
и не е част от група, не се допуска лицето, 
което извършва проверка на изчислението на 
техническите резерви, да има ангажименти 
относно самото им изчисление. 
(3) Застрахователят, съответно презастра­
хователят, който е участващо предприятие, 
застрахователният холдинг или финансовият 
холдинг със смесена дейност, изисква от ак­
тюерската функция на равнище група да дава 
становище относно: 
1. подписваческите рискове на равнище 
група;
2. управлението на активите и пасивите; 
3. състоянието на платежоспособността на 
равнище група;
4. перспективите във връзка с платежоспо­
собността на групата, в това число относно 
стрес-тестове на равнище на група;
5. разпределение на дивиденти и дискре­
ционни плащания;
6. подписваческите политики;
7. политиката за презастраховане и про­
грамата за презастраховане за групата като